અમદાવાદમાં પોલીસના વાહનની હડફેટે એક રીક્ષા ચાલકનું મોત થયું છે, જ્યારે અન્ય બે ઈજાગ્રસ્ત હોવાના સમાચાર મળી રહ્યા છે, પ્રાપ્ત માહિતી અનુસાર ભાવનગર પોલીસના વાહને અમદાવાદમાં હીરાવાડી ચાર રસ્તા નજીક અકસ્માત  સર્જયો છે, સ્થાનિકોનું કહેવું છે કે પોલીસ દારૂ પીધેલી હાલતમાં હતી અને પુર ઝડપે ગાડી ચલાવવામાં આવી રહી હતી, ત્યારે અકસ્માત સર્જાયો છે, અકસ્માત બાદ પોલીસ કર્મચારી નાસી છુટ્યા હતા,  આ તકે ઉલ્લેખનીય છે કે પોલીસ સામાન્ય નાગરીક પર નજીવા ગુનામાં પણ આકરૂ વલણ દાખવતી હોય છે ત્યારે હવે પોલીસ વાહને જ એક શખ્સનો જીવ લીધો છે ત્યારે હવે આ વ્યકિતને ન્યાય મળે છે કે નહીં અને પોલીસની બેદરકારી સામે કયા પ્રકારના પગલા લેવાય છે ?